Document ID: /roh_data/filtered/fineweb-2-filterrobots_roh.jsonl.gz/9817

Per augmentar la protecziun cunter auas grondas sto la punt sur il Rain posteriur vegnir auzada per 2 meters ed uschia sto er la via taliana vegnir auzada sin ina lunghezza da 320 meters. Las duas fermadas da bus existentas vegnan spustadas ed i duai dar nischas da fermada sper la via, lura datti in'insla da segirezza ed er novs vials per sviar a sanestra a Clugin respectiv a Pignieu.
L'entir project custa 4,53 milliuns francs, per il chantun resultan custs da 4,19 milliuns francs. Ultra da quai sa participescha il chantun a la part dal project da la vischnanca d'Andeer, cun maximal 138'000 francs per construir las nischas per la posta tenor ils basegns da las persunas cun impediments.